У першы дзень “Дажынак” узнагароды атрымалі экіпажы камбайнераў, кіраўнікі раёнаў і гаспадарак, машыністы зернесушыльных комплексаў, корманарыхтоўшчыкі, якія занялі першыя месцы ў рэспубліканскім спаборніцтве. Назаўтра ж віншавалі тых, хто паказаў другія і трэція вынікі. Аднак былі там і абсалютныя пераможцы. Так, дэлегацію Міншчыны выводзіў на сцэну вадзіцель СК “Лагойскі” Віталь Мялешка. З паказчыкам 1343 тоны перавезенага збожжа ён стаў першым у вобласці.